_:nd39ecc60e61f4b8e8c94422433888611xb0
<http://schema.org/articleBody>
"Яхнията с кюфтета в богат ароматен сос с домати, чушки и картофи, популярна в националната ни кухня с името &amp;bdquo;Кюфтета по чирпански&amp;ldquo;, е любимо домашно ястие.\r\n\r\nНов метод разкрива как да приготвим крехко и сочно пилешко месце\r\n\r\nЕто как се приготвя:\r\n\r\nНеобходими продукти за кюфтетата:\r\n\r\n500 г&amp;nbsp;мляно месо (кайма), свинско или смес\r\n\r\n1 яйце (46 г)\r\n\r\n90 г&amp;nbsp;кромид лук, нарязан на ситно или настърган на едро ренде\r\n\r\n24 г&amp;nbsp;(2 супени лъжици) галета\r\n\r\n1 чаена лъжица чубрица\r\n\r\nсол и черен пипер на вкус\r\n\r\n2-3 супени лъжици брашно за овалване на кюфтетата\r\n\r\nвода за варене на кюфтетата\r\n\r\nНеобходими продукти за соса:\r\n\r\n40 г&amp;nbsp;олио\r\n\r\n180 г&amp;nbsp;кромид лук, нарязан на ситно\r\n\r\n50 г&amp;nbsp;стъбла от целина (селъри), нарязани на ситно\r\n\r\n540 г. (3 бр.) картофи, нарязани на едри кубчета\r\n\r\n125 г&amp;nbsp;(2 бр.) моркови, нарязани на едри парчета\r\n\r\n240 г&amp;nbsp;цветни чушки, нарязани на едри парчета\r\n\r\n1 чаена лъжица червен пипер\r\n\r\n3 чаени чаши (750 мл.) гореща вода\r\n\r\n2 чаени лъжици сол или количество на вкус\r\n\r\n250 г&amp;nbsp;доматено пюре, разтворено\r\n\r\n1 чаена лъжица чубрица\r\n\r\nНачин на приготвяне:\r\n\r\nНалейте вода в голяма тенджера с широко дъно. Сложете я на котлона и оставете водата да заври. През това време омесете каймата, като смесите всички продукти в голяма купа.\r\n\r\nПолучената смес разделете на 12 топчета (кюфтета). Оваляйте ги в брашното и едно по едно ги пуснете във врящата вода. Възможен вариант е да се запържат в горещо олио.\r\n\r\nКогато са готови, отцедете кюфтетата с помощта на решетъчна лъжица и ги оставете настрани.\r\n\r\nВ подходящ съд на умерен огън се загрява олиото. В него задушете нарязаните на ситно лук и целина. Разбърквайте периодично в продължение на 4-5 минути, докато омекнат.\r\n\r\nДобавете морковите, картофите и чушките. Задушаването продължава още 3-4 минути, с периодично разбъркване. След това в тенджерата добавете червения пипер. Бъркайте, докато пиперът полепне равномерно по зеленчуците и пусне аромата си. Залейте с горещата вода.\r\n\r\nДобавете доматеното пюре. Когато сместа в тенджерата заври, добавете кюфтетата. Тенджерата се похлупва с капака, който не е плътно прилепнал, и оставете да къкри за 20-25 минути.\r\n\r\nОвкусете с чубрицата и варете още 5 минути. Поднесете, докато е топло, с люти чушки по желание.\r\n"
<https://blitz.bg/vkusotii/retsepta-na-denya-kyufteta-po-chirpanski_news723295.html>